मेले से 20 छात्रों को रोजगार 120 काे मिला ट्रेनिंग का मौका
स्वामी विवेकानंद शासकीय महाविद्यालय में जिला स्तरीय कॅरियर अवसर मेला का आयोजन किया गया। मेले में बेगमगंज महाविद्यालय के 4 छात्र एवं विवेकानंद काॅलेज के 14 छात्रों का चयन कंपनियों द्वारा प्लेसमेंट के लिए किया गया। इसके अलावा जिले के सभी महाविद्यालयों के लगभग 120 छात्रों को प्रशिक्षण के लिए चयनित किया गया जिन्हें सफलतापूर्वक प्रशिक्षण प्राप्त करने पश्चात प्लेसमेंट का प्रस्ताव दिया जाएगा।
कार्यक्रम के मुख्य अतिथि नपा जमना सेन ने दीप प्रज्ज्वलन कर मेले का शुभारंभ किया। इस मौके पर श्री सेन ने कहा कि यह एक अच्छा अवसर पर है, जिसके माध्यम से छात्र-छात्राएं रोजगार प्राप्त कर सकते है। उन्होंने छात्रों से अपना एवं अपने जिले का नाम रोशन करने को कहा। मेले में जिले के समस्त 9 शासकीय महाविद्यालयों के लगभग 600 विद्यार्थी उपस्थित हुए। मेले में रुटसेट, ल्यूपिन, वल्र्ड वाइड डायमंड, सिस, एपिन टेक्नालाॅजी, मेगनम, केन्ट आरसिटी रायसेन, यश कम्प्यूटर रायसेन, शिव शक्ति एग्रो आदि कंपनियों के प्रतिनिधि उपस्थित हुए।
hin_Deva hin_Deva hin_Deva